stanford-oval/wikipedia huggingface dataset:
Tampereen seudun joukkoliikenne
Historia > 2010-luku: seutuistuminen

Vuoden 2011 alusta Tampereen kaupungin joukkoliikenneviranomaisen toimialue laajeni kattamaan Tampereen kaupungin lisäksi Nokian ja Oriveden kaupungit sekä Kangasalan, Lempäälän, Pirkkalan ja Vesilahden kunnat. Jokaisesta seitsemästä kehyskunnasta asetetaan yksi edustaja viranomaista johtavaan seudulliseen joukkoliikennelautakuntaan; Tampereen kaupunki nimeää seitsemän edustajaa ja lautakunnan puheenjohtajan.
Viranomainen on toimivaltainen reittiliikenteessä sekä EU:n julkisen liikenteen palvelusopimusasetuksen mukaisessa linja-auto- ja raideliikenteessä junaliikennettä lukuun ottamatta. Se voi kuitenkin sopia yhteistariffin myös junaliikennettä harjoittavien yritysten, käytännössä lähinnä VR-Yhtymän kanssa samaan tapaan, kuin se on sopinut linja-autoyritysten kanssa toimivalta-alueensa ulkopuolelle jatkavien seutulinjojen kanssa.
Sukuoikeuksiin perustuvilla seutulinjoilla oli voimassa ns. siirtymäajan liikennöintisopimukset, osalla kesään 2014 ja osalla kesään 2016 asti. Tämän jälkeen seudullinen viranomainen voi suunnitella koko seudun linjaston "puhtaalta pöydältä" seudullisen joukkoliikennesuunnitelman pohjalta. Runkolinjajärjestelmään siirryttiin vuoden 2014 linjastouudistuksen yhteydessä, kun vuonna 2016 muutokset keskittyivät loppujen alueiden integroimiseen uuteen järjestelmään. Kesäkaudesta 2016 lähtien Ylöjärven kaupunki siirtyi osaksi Tampereen seudun joukkoliikennettä.
Nimi Tampereen seudun joukkoliikenne otettiin käyttöön 6. kesäkuuta 2016 kun Tampereen joukkoliikenne vaihtoi nimekseen Tampereen seudun joukkoliikenne ja siirtyi yhteiseen kuusiportaiseen maksuvyöhykejärjestelmään jolloin Kangasala, Lempäälä, Nokia, Orivesi, Pirkkala, Tampere, Vesilahti ja Ylöjärvi saivat yhtenäiset liput, ikäryhmät sekä lippuetuudet. Tilaajana Tampereen seudun joukkoliikenne suunnittelee, kilpailuttaa ja tilaa liikenteen, jota tuottajat eli liikennöitsijät liikennöivät. Tampereen seudun joukkoliikenne ei tämän vuoksi omista omaa kalustoa eikä sen työntekijöihin kuulu linja-autonkuljettajia.
Vuosina 2011–2019 joukkoliikenteen sähköisiin palveluihin kuuluivat Allu Aikataulut, Lissu Liikenteenseuranta, Repa Reittiopas, Nella Nettilataus, liikennevaloetuudet, pysäkkinäytöt, autonäytöt ja mobiilipalvelut. Kaikissa Tampereen joukkoliikenteen hallinnoimissa autoissa oli autonäyttö, joka näyttää seuraavan pysäkin nimen ja verkosta päivittyvän kellonajan. Viimeisin suuri linjastouudistus tapahtui raitiotien ensimmäisen vaiheen valmistuttua vuonna 2021.
Historia > 2020-luku: raideliikenteen kasvu

Tampereen seudun lähijunaliikenne aloitettiin kokeiluliikenteenä loppuvuodesta 2019. Seudun ensimmäinen uusi lähijunaseisake avattiin Tesomalle syksyllä 2021. Myös Tampereen raitioliikenne aloitti toimintansa vuoden 2021 syksyllä, ja järjestelmää on tarkoitus laajentaa länteen vuonna 2024 ja seudulliseksi tätä seuraavina vuosina.
Valkeakosken kaupunki liittyi Tampereen seudun joukkoliikenteen yhteyteen vuonna 2021. Liikenteen suunnittelusta ja järjestämisestä vastaavat Valkeakosken kaupunki sekä Pirkanmaan ELY-keskus. Valkeakosken liikenteessä käyvät Nysse-lipputuotteet..
Nysse siirtyi kolmen vyöhykkeen lippujärjestelmään 16. tammikuuta 2024, kun D-, E-, ja F-vyöhykkeet sulautuivat C-vyöhykkeeseen.
Raitiotien toisen vaiheen käyttöönoton myötä erityisesti läntiseen linjastoon tulee suuria muutoksia vuonna 2025.
Linja-autoliikenne

Tampereella linja-autoreiteissä on suosittu kaupungin rakenteen takia länsi-itäsuuntaisia heilurilinjoja, jotka ajavat keskustan läpi. Näin ollen vain muutamat linjat päättyvät keskustaan. Keskustaan päättyvien linjojen pääteasema on yleensä Keskustorin bussiterminaalissa, päätepysäkkejä on myös esimerkiksi Pyynikintorilla ja Särkänniemessä. Keskustassa liikenne painottuu voimakkaasti Hämeenkadulle, joka on koko pituudeltaan joukkoliikennekatu. Tärkeimpiä linjoja ovat runkolinjat, jotka on numeroitu linjoiksi 1–10.
Kilpailutetussa liikenteessä käytetään pääasiassa telilinja-autoja, joihin mahtuu mahdollisimman paljon matkustajia. Viimeiset iäkkäät nivelautot poistettiin käytöstä vuonna 2014 heikon talvikestävyyden ja korkeiden ylläpitokulujen takia. Nivelautoissa on lisäksi vähemmän istumapaikkoja kuin telilinja-autossa. TKL:n käytössä on kaksi hybridibussia. Osaa linja-autolinjoista liikennöidään myös sähköbusseilla.
Linja-autoliikenteen seudullinen joukkoliikenneuudistus toteutettiin vaiheittain vuosina 2014–2016, jolloin liikennöinnin järjestämisvastuu siirtyi liikennöitsijöiltä joukkoliikenneviranomaiselle.
Hämeenkatu muutettiin kevyelle liikenteelle ja  joukkoliikenteelle varatuksi kaduksi vaiheittain vuosien 2014–2018 aikana. Katutilaltaan rajalliselle Hämeenkadulle ei olisi mahtunut enempää linja-autoja, vaikka kysyntää liikenteelle olisi ollut. Kysyntään vastattiin raitioliikenteellä, jonka alkaessa bussiliikenne keskustassa väheni.
Linjastonumerointi perustuu linjojen palvelutasoon. Tiheimmin liikennöivät linjat saavat linjatunnukset 1-10. Hieman harvemmalla vuorovälillä liikennöidään tunnuksilla 11-29. Linjat 30-39 ovat täydentäviä tai poikittaisia yhteyksiä. Kangasalle on varattu linjatunnukset 40-49, Lempäälään ja Vesilahdelle 50-59, Valkeakoskelle 60-69, Nokialle 70-79, Ylöjärvelle 80-89 ja Teisko-Aitolahti-alueelle sekä Orivedelle 90-99. Tapahtumiin tai erityisillä kausilla ajaville busseille annetaan kolminumeroiset tunnukset (esim. linja 101 Keskustori-Messukeskus).
Raitioliikenne

Tampereen raitioliikenne on Tampereen kaupungin alueella liikennöitävää joukkoliikennettä, jonka järjestämisestä vastaa Tampereen seudun joukkoliikenne, kalustosta Tampereen Raitiotie Oy ja liikennöinnistä VR. Raitiotien ensimmäinen vaihe käsittää Pyynikintorilta Hervantaan kulkevan linjan 3 ja Sorin aukiolta keskussairaalalle kulkevan linjan 1. Toisessa vaiheessa raitiotietä on tarkoitus jatkaa Lentävänniemeen.
Kesällä 2014 Tampereen kaupunginvaltuustossa hyväksyttiin Tampereen modernin kaupunkiraitiotien yleissuunnitelma. Valtuusto hyväksyi suunniteltavien linjojen reitit kesäkuussa 2013. Valtuusto päätti lopullisesti raitiotien toteuttamisesta ja rakentamisen aloittamisesta marraskuussa 2016, ja liikenne ensimmäisellä osuudella alkoi elokuussa 2021. Linjan 3 länsiosuuden Pyynikintorilta Santalahteen ja edelleen Lentävänniemeen on tarkoitus valmistua vuonna 2024.
Hämeenkatu muutettiin joukkoliikennekaduksi vuosina 2014–2018. Raitioliikenteen alkaessa vuonna 2021 suuri osa kadun linja-autoliikenteestä korvautui raitioliikenteellä. Raitiovaunussa on suurempi matkustajakapasiteetti, ja tiheällä vuorovälillä keskustan saavutettavuus sekä palvelutaso paranivat huomattavasti.
Tampereen kaupunkiseudun rakennesuunnitelman päivittämisen yhteydessä ratkaistaan raitiotien asemasta koko kaupunkiseudulla.
Lähijunaliikenne

Lähijunaliikenne Tampereen kaupunkiseudulla alkoi 15. joulukuuta 2019, aluksi pilottihankkeena. Alkuvaiheessa liikennöidään yhtä linjaa M, joka kulkee Nokialta Tesoman, Tampereen, Lempäälän ja Viialan kautta Toijalaan. Lisäksi Helsingin seudun lähijunaliikenteen linja R liikennöi Tampereen ja Helsingin seutujen välillä pysähtyen useimmilla asemilla. Muutama R-junan vuoro ajaa Tesoman kautta Nokialle asti. Tampereen kaupunkiseudun kunnista taajamajunat sekä osa kaukojunista pysähtyvät Tampereen, Nokian ja Lempäälän ohella Orivedellä. Tampereen seudun joukkoliikenteen kausiliput kelpaavat helmikuusta 2020 alkaen sekä lähijuniin että Oriveden suunnan kaukojuniin Tampereen seudun joukkoliikennealueen sisällä.
Aiheesta muualla

Tampereen seudun joukkoliikenne
Tampereen seudun julkinen liikenne
| --- | --- |
Paikallisjunaliikenne:  Tampereen seudun lähijunaliikenne
Raitioliikenne:  Tampereen raitioliikenne (linjat)
Linja-autoliikenne:  Tampereen seudun linja-autoliikenne (runkolinjat)
Liikenteen tilaaja:  Tampereen seudun joukkoliikenne
Liikennöitsijät:  Bussi-Manninen · Länsilinjat · Paunu · Pirkanmaan Tilausliikenne · Pohjolan Liikenne · TKL · Tilausliikenne Lampinen · Tokeen Liikenne · Valkeakosken Liikenne · Vekka · VR
Vesiliikenne:  Hopealinja · Runoilijan tie
Hankkeet:  Tampereen oikorata
Historia:  Tampereen johdinautoliikenne
Vuonna 2002 valmistunut Lahti Scala Scania L94UB -bussi Tampereen Keskustorilla.
Škoda ForCity Smart Artic X34 -raitiovaunu Tampereen Hervannassa.
Tesoman seisake avattiin elokuussa 2021.
Tamar Abakelia

Tamar Abakelia (georg. თამარ აბაკელია; 19. elokuuta 1905 Khoni – 14. toukokuuta 1953 Tbilisi) oli georgialainen kuvanveistäjä, lavastussuunnittelija ja kuvittaja. Hänelle myönnettiin Georgian SNT:n kunniataiteilijan arvonimi vuonna 1942.
Suku

Abakelian isä Grigol Abakelia oli Georgian SNT:n pääsyyttäjä ja setä Ioseb Abakelia johtava georgialainen tuberkuloosiasiantuntija. Heidät ammuttiin Stalinin suuressa puhdistuksessa vuonna 1938. Tamar oli naimisissa sosialistirunoilija ja -näytelmäkirjailija Karlo Kaladzen (1907–1988) kanssa. Kaladze eli pidempään kuin vaimonsa ja ainoa poikansa Gulda Kaladze (1932–1974), joka oli myös huomattava kuvanveistäjä.
Elämäkerta

Abakelia syntyi Khonissa Imeretin alueella (joka kuului tuolloin Kutaisin kuvernementtiin ja Venäjän keisarikuntaan). Hän valmistui Tbilisin valtiollisesta kuvataideakatemiasta vuonna 1929 ja opetti koulussa vuodesta 1938 lähtien. Hänen töihinsä kuuluvat Nikolai Tihonovin, Šota Rustavelin ja Važa-Pšavelan teoksiin sekä Sasuntsi Davitiin laaditut kuvitukset ja Rustaveli- ja Mardžanišvili-teattereille tuotetut lavastussuunnitelmat. Hän suunnitteli puvut elokuviin Arsena (1937), Giorgi Saakadze (1942) ja Davit Guramišvili (1945). Suurin osa hänen merkittävimmistä töistään on kuitenkin veistoksia. Abakelian teokset tunnetaan dynaamisista kompositioista ja pyöristetyistä muodoista, ja hän oli pitkälti vastuussa veistotaiteen kehityksestä neuvostoajan Georgiassa. Hän laati esimerkiksi veistosfriisit Tbilisin entiseen Marxismi-leninismin museoon vuosina 1936–1937. Niihin on kuvattu sosialismin rakentamisen eri vaiheet Georgiassa. Abakelia kuoli Tbilisissä vuonna 1953 ja hänet haudattiin Diduben pantheoniin.
Slow Down

| ”Slow Down” Selena Gomez |
| --- | --- | --- |

Singlen tiedot
 Albumilta: Stars Dance
 Julkaistu: 13. elokuuta 2013
 Formaatti: digitaalinen lataus
 Tyylilaji: pop
 Kesto: 03.31
 Levy-yhtiö: Hollywood Records
Selena Gomezin muut singlet
| ”Come & Get It” 2013 | ”Slow Down” 2013 | ”The Heart Wants What It Wants” 2014 |
Slow Down on yhdysvaltalaisen poplaulajan Selena Gomezin kappale hänen soolouransa ensimmäiseltä, vuonna 2013 julkaistulta albumilta Stars Dance. Se julkaistiin albumin toisena singlenä. Gomez lisäsi kappaleen YouTube-videopalveluun kesäkuussa 2013. Single sijoittui parhaimmillaan sijalle 27 Yhdysvaltain Billboard Hot 100 -listalla.
Kappaleeseen tehty musiikkivideo on kuvattu Pariisissa, Ranskassa.
St Davidsin hiippakunta

| St Davidsin hiippakunta |
| --- | --- |
 vaakuna

Valtio:   Wales, Iso-Britannia
Uskontokunta:  Walesin kirkko
Piispanistuin:  St David's
Tuomiokirkko:  St Davidin tuomiokirkko
Piispa:  Joanna Penberthy
Perustettu:  
 
 St Davidsin hiippakunta 
Infobox OKVirheellinen NIMI-arvo: 
St Davidsin hiippakunta on Walesin kirkon hiippakunta Walesin länsiosassa. Hiippakunnan alue käsittää Ceredigionin, Carmarthenshiren, Pembrokeshiren ja pienen osan läntisestä Glamorganista. Hiippakunnan piispanistuimena toimii St Davidin tuomiokirkko St David’sin kaupungissa. Nykyisen katedraalin rakentaminen aloitettiin vuonna 1181 ja se on paikalla, jolle Pyhä David perusti luostarin 500-luvulla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Diocese of St David's
Sony Xperia SP

| Xperia SP |
| --- | --- |

Valmistaja:  Sony Mobile
Julkaistu:  18. maaliskuuta 2013
Mitat:  130,6 x 67,1 x 10 mm
Paino:  155 g
Näyttö:  4,6″ HD
Näytön kuvatarkkuus:  720 x 1280 px
Värien lukumäärä:  16 miljoonaa
Suoritin:  1.7GHz Qualcomm Snapdragon S4 Pro dual-core
Muisti:  1 Gt RAM, 8 Gt flash
Takakamera:  8 Mpx, LED-salama
Etukamera:  VGA
Käyttöjärjestelmä:  Android 4.1.2 Jelly Bean (päivitettävissä 4.3)
Liitännät:  microUSB, 3,5 mm audio
Infobox OKNimi-testi OK: 
Sony Xperia SP (koodinimeltään "HuaShan") on Sony Mobile Communicationsin keskihintainen älypuhelin. Se julkaistiin 18. maaliskuuta 2013. Laitteessa on 1,7GHz prosessori, 1 gigatavu RAM-muistia, 8 megapixelin kamera Exmor RS -kennolla ja 4,6 tuuman näyttö HD-tarkkuudella.
Muotoilu

Xperia SP:ssä on alumiinikehys ja irroitettava takakansi. Laitteen alareunassa on läpinäkyvä osa, joka toimii antennina. Alareunasta löytyy myös kolme LED-valoa, jotka toimivat ilmoitusvaloina ja vilkkuvat musiikin rytmissä.
Järjestelmäpäivitykset

16. tammikuuta 2014 Sony ilmoitti Twitterissä, että Android 4.3-päivitys saapuu  Xperia SP:lle tammikuun loppupuolella tai helmikuun alussa. Australiasta alkaen päivitystä alettiin jaella 11. helmikuuta. Myöhemmin Sony ilmoitti, että laitteelle ei enää tule Android-päivityksiä.
Steven Bradbury

| Mitalit> Maa:   Australia.Miesten kaukalopikaluistelu. Olympialaiset  | Mitalit> Maa:   Australia.Miesten kaukalopikaluistelu. Olympialaiset  | Mitalit> Maa:   Australia.Miesten kaukalopikaluistelu. Olympialaiset  | Maa:   Australia> Miesten kaukalopikaluistelu. |
| --- | --- | --- | --- |
|  Kultaa | Salt Lake City 2002 | 1 000 m |  |
|  Pronssia | Lillehammer 1994 | 5 000 mviesti |  |
| MM-kilpailut  | MM-kilpailut  | MM-kilpailut  |  |
|  Kultaa | Sydney 1991 | 5 000 m viesti |  |
|  Hopeaa | Guildford 1994 | 5 000 m viesti |  |
|  Pronssia | Peking 1993 | 5 000 m viesti |  |
Steven John Bradbury (s. 14. lokakuuta 1973 Sydney) on australialainen kaukalopikaluistelija.
Bradbury muistetaan ehkäpä parhaiten olympiavoitostaan tuhannen metrin matkalla 2002 Salt Lake Cityn kisoissa. Hän selviytyi alkukarsinnasta jatkoon Marc Gagnonin hylkäyksen ansiosta. Välierässään Bradbury oli viimeisenä kunnes kolme edellä olevaa luistelijaa kolaroivat ja kaatuivat, jolloin Bradbury kakkossijallaan varmisti paikan loppukilpailussa. Itse finaalissa Bradbury oli vielä viimeisessä kaarteessa joukon viimeisenä, mutta kaikki hänen edellään olleet neljä muuta luistelijaa kaatuivat ja Bradbury voitti Australian talviolympiahistorian ensimmäisen kultamitalin. Aikaisemmin Bradburyllä oli olympialaisista viestipronssi 1994 Lillehammerista.
Aiheesta muualla

http://www.packstyle.de/Leute/s-bradbury.htm (Arkistoitu – Internet Archive)
Ilta-Sanomat: Steven Bradburyn kultamitali hullaannutti Australian[vanhentunut linkki] 19.02.2002
Strop

Partaveitsenhiasin
Strop eli partaveitsenhiasin on hiontatyökalu, jota käytetään terävien veisten tai muiden työkalujen viimeistelyyn.
Partaveitsenhiasin on nimensä mukaan alkujaan partaveitsien teroitukseen käytetty työväline, mutta sen käyttö on yleistä myös puunveistäjien ja lukuisien muiden teräviä työvälineitä käyttävien käsityöläisten keskuudessa.
Teroituksen jälkeen työkalun terän reuna on erittäin ohut, joten sillä voi leikata puuta tai nahkaa vain lyhyen ajan ennen uutta teroitusta. Muutama partaveitsenhiasimen veto voi tehdä terän jälleen teräväksi. Terää ei tulisi teroittaa jyrkässä kulmassa, koska äärimmäinen terän reuna pyöristyy.selvennä Terää tulisi pitää aina tasaisesti hiomispintaa vasten.
Partaveitsenhiasin valmistetaan yksinkertaisimmillaan palasta nahkaa. Yleensä käytetään nahan lihapuolta. Nahkapala liimataan tavallisesti kahvalliseen puulevyyn. Partaveistenhiasimissa on yleensä kaksi puolta, joista toiseen on lisätty vahamaista hiontaainetta tai öljyä (esimerkiksi kevyttä koneöljyä tai parafiiniöljyä ja hiontapulveria (1-5 mikronin alumiinioksidia) ja toinen on jätetty käsittelemättä. Puulevylle liimattava nahka on usein ohutta, jotta hiomispinta olisi mahdollisimman joustamaton ja pinta pysyisi tasaisena teroituksen aikana.
Tai Sengin metroasema

Tai Seng on Singaporen Mass Rapid Transit -metrojärjestelmän asema Geylangin, Hougangin ja Toa Payohin alueiden rajalla Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:35 |  | 6:02 |  | 23:44 |  |  |
| CC7 Mountbatten | – |  | – |  | 0:21 |  |  |
| CC29 HarbourFront | 5:44 |  | 6:11 |  | 23:08 |  |  |
| CC26 Pasir Panjang | – |  | – |  | 23:38 |  |  |
| CC23 one-north | – |  | – |  | 23:54 |  |  |
| CC17 Caldecott | – |  | – |  | 0:22 |  |  |
Aiheesta muualla

Kuvia tai muita tiedostoja aiheesta Tai Sengin metroasema Wikimedia Commonsissa
Tai Sengin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Bartley | Circle Line | Seuraava asema: MacPherson |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tai Seng MRT Station
Käännös suomeksi
Slovo Kyrgyzstana

Lehden etusivu syyskuussa 2022.
Slovo Kyrgyzstana (Слово Кыргызстана, ”Kirgisian sana”) on Kirgisian pääkaupungissa Biškekissä ilmestyvä venäjänkielinen sanomalehti.
Lehti perustettiin vuonna 1925 nimellä Batratskaja pravda (”Maatyöläisen totuus”). Se sai nimen Krestjanski put (”Talonpojan tie”) vuonna 1926 ja Sovetskaja Kirgizia (”Neuvosto-Kirgisia”) vuonna 1927.
Sovetskaja Kirgizia oli neuvostoaikana Kirgisian kommunistisen puolueen sekä Kirgisian sosialistisen neuvostotasavallan korkeimman neuvoston ja ministerineuvoston äänenkannattaja. Kuudesti viikossa ilmestyneen lehden painosmäärä oli 131 000 kappaletta vuonna 1980. Sen rinnalla ilmestyi kirgiisinkielinen päivälehti Sovettik Kyrgyzstan.
Lehti sai nimen Slovo Kyrgyzstana maan itsenäistyessä vuonna 1991. Sitä julkaisee samanniminen kustannusyhtiö, mutta käytännössä lehti on valtion äänenkannattaja. Kolmesti viikossa ilmestyvän lehden levikki oli 6 000 kappaletta vuonna 2004. Perjantaisin ilmestyvää V kontse nedeli (”Viikon lopussa”) -nimistä numeroa painettiin 20 000 kappaletta.
Aiheesta muualla

Lehden sivusto
Slovo

Slovo tarkoittaa muun muassa seuraavia:
Slovo, ukrainalainen kirjankustantamo 1922–1926
Slovo, brittiläinen akateeminen lehti, jota julkaisee UCL School of Slavonic and East European Studies (SSEES)
Laulu Igorin sotaretkestä, Kiovan Rusin kirjallisuuden merkkiteos
Joe Slovo, asuinalue Etelä-Afrikassa
Slovo, Arkonan albumi
Sukunimi

Gillian Slovo (s. 1952), eteläafrikkalainen kirjailija, toimittaja ja elokuvatuottaja
Joe Slovo (1926–1995), eteläafrikkalainen poliitikko ja apartheidia vastustanut aktivisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Slovo”, voi hakea sivunnimihaulla, laajalla sivunnimihaulla tai tekstihaulla.
Tiananmenin aukion välikohtaus

Tiananmenin aukion välikohtaus oli 5. huhtikuuta 1976 Tiananmenin aukiolla Pekingissä tapahtunut väkivaltainen selkkaus. Se alkoi spontaanina kansalaisten kokoontumisena kuolleen pääministeri Zhou Enlain muistoksi, mutta määrättiin hajotettavaksi, koska tapahtuma nähtiin poliittisena mielenilmauksena Kiinan kommunistisen puolueen johtoa ja diktaattori Mao Zedongia vastaan. Mielenilmauksen väkivaltaisen hajottamisen yhteydessä kuoli tuntematon määrä ihmisiä.
Tausta

Maon parina viimeisenä elinvuotena kommunistisen puolueen ”oikeistoa” ja ”vasemmistoa” vastaan tähdätyt kampanjat olivat vuorotelleet holtittomasti. Vuoden 1976 alussa pääministeri Zhou Enlain kuolema oli nostattanut valtaisia spontaaneja surunilmauksia, sillä suuri osa kiinalaisista piti häntä hyvänä ja maltillisempana valtiomiehenä kuin Mao. Vaikka Zhou saikin juhlavat hautajaiset, Maon määräyksestä surunilmauksia pyrittiin rajoittamaan. Seuraavaksi alkoi poliittinen kampanja Deng Xiaopingiä vastaan, sillä Deng oli Zhoun ohella toinen maltillisen suuntauksen (”oikeiston”) keulahahmo. Varsinkin puolueen vasemmistosiiven ja niin sanotun neljän koplan harjoittama edesmenneen Zhoun parjaaminen alkoi ärsyttää monia kiinalaisia. Zhoun kotikaupungissa Nanjingissa syttyi levottomuuksia erään lehtiartikkelin seurauksena, ja puolueen paikallinen johto salli niiden jatkua, mutta niistä ei virallisesti uutisoitu.
Tapahtumien kulku

Huhtikuun viidentenä päivänä kiinalaiset viettivät perinteistä Qingming-festivaalia eli haudanlakaisujuhlaa. Satojatuhansia pekingiläisiä saapui Tiananmenin aukiolle kunnioittamaan Zhoun muistoa. Tuhannet toivat mukanaan Zhoulle omistettuja seppeleitä ja muistorunoja, jotka asetettiin Kansan sankarien muistomerkille suoraan vastapäätä Maon muotokuvaa. Jotkut arvostelivat nimeltä mainiten puolueen johtavia vasemmistolaisia kuten Maon puolisoa Jiang Qingiä, ja peitellysti arvostelua kohdistettiin myös Maoon itseensä. Puihin ja sähkölankoihin ripustettiin pieniä pulloja tuenilmaisuna Deng Xiaopingille (xiǎo píng = ’pieni pullo’). Kiinan kommunistisen puolueen politbyroo päätti Hua Guofengin johdolla, että Tiananmenin aukiolle tuodut muistoseppeleet poistettaisiin seuraavana yönä. Vastavetona päätökselle aukiolle saapui seuraavanakin päivänä kymmeniätuhansia ihmisiä mukanaan uusia seppeleitä ja runoja. Lopulta aukiolle lähetettiin sotilaita ja puolisotilaallisia joukkoja hajottamaan väkijoukko. Tapahtuma muuttui tällöin väkivaltaiseksi mellakaksi.
Yhteenotossa kuolleiden ja loukkaantuneiden määrästä on hyvin ristiriitaisia arvioita. Lievimmän arvion mukaan kuolleita ei ollut lainkaan ja pidätettyjäkin vain nelisensataa. Toisen arvion mukaan kuolleita olisi ollut yli sata ja pidätettyjä tuhansittain. Vielä paljon suurempiakin lukuja on ehdotettu.
Seuraukset

Tiananmenin tapahtumia seurasi valtakunnallinen tukahduttamiskampanja, jonka yhteydessä pidätettiin tuhansia lisää. Mao ja Jiang Qingin johtama vasemmisto julistivat Tiananmenin välikohtauksen jälkeenpäin vastavallankumoukselliseksi kapinaksi, jonka suunnittelijaksi väitettiin Deng Xiaopingiä. Seurauksena Deng erotettiin kokonaan puoluejohdosta ja hänen tehtävänsä siirrettiin Hua Guofengille, joka nimettiin myös Maon viralliseksi seuraajaksi.
Maon kuoltua myöhemmin samana vuonna Tiananmenin mielenosoituksen osallistujille langetettujen tuomioiden kumoaminen muodostui merkittäväksi kiistakapulaksi valtataistelua käyneille Hualle ja Dengille. Pääosa puoluejohdosta asettui tukemaan Dengin kantaa, ja Hua joutui lopulta antamaan periksi. Marraskuussa 1978 julkisuuteen saatettiin tieto, että Pekingin puoluekomitea katsoi Tiananmenin aukion tapahtumien olleen luonteeltaan vallankumouksellisia eikä vastavallankumouksellisia. Tämän uudelleentulkinnan myötä tapahtumasarjan konniksi leimattiin Dengin sijasta neljän koplan jäsenet. Mellakkaan osallistumisesta tuomittuja alettiin vapauttaa ja kohdella sankareina, jotka olivat nousseet neljän koplan ”fasistista diktatuuria” vastaan. Samassa yhteydessä käynnistettiin myös monien aiemmissa Maon aikaisissa kampanjoissa tuomittujen rehabilitointi.
Statue

Statue voi tarkoittaa ainakin seuraavia:
Statue, rockin SM-kilpailun vuonna 1989 voittanut heviyhtye
Patsas (engl. The Statue), Rod Amateaun ohjaama brittiläinen komediaelokuva vuodelta 1971
La statue, Ernest Reyerin vuonna 1861 ensiesitetty ooppera.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Statue”, voi hakea sivunnimihaulla, laajalla sivunnimihaulla tai tekstihaulla.
Slovnaft

Slovnaft Arena Bratislava
Slovnaft on Slovakian suurin öljynjalostamo. Se perustettiin Bratislavassa 1957. Slovnaft siirtyi unkarilaisen MOL:n omistukseen vuonna 2000, kun se osti 98,4% Slovnaftin osakkeista. Sillä on toimintaa myös Tšekissä ja Puolassa.
Slovnaftin edeltäjä oli Apollo-yritys, joka perustettiin Bratislavassa 1895. Liittoutuneet pommittivat Apollon jalostamot kesäkuussa 1944. Ne sijaitsivat nykyisen Apollo-sillan vieressä. Apollo kansallistettiin 1957 ja nimettiin uudelleen Slovnaftiksi.